PTT-BCP ลดราคาน้ำมันทุกชนิดลิตรละ 40 สต.เว้น E85 ลด 20 สต.มีผลพรุ่งนี้
PTT-BCP ลดราคาน้ำมันทุกชนิดลิตรละ 40 สต.เว้น E85 ลด 20 สต.มีผลพรุ่งนี้
3 พ.ย. 2559

บริษัท ปตท. จำกัด (มหาชน) หรือ PTT และ บริษัท บางจากปิโตรเลียม จำกัด (มหาชน) หรือ BCP ปรับลดราคาขายปลีกน้ำมันทุกประเภท 40 สตางค์/ลิตร ยกเว้น E85 ปรับลดลง 20 สตางค์/ลิตร มีผลตั้งแต่วันพรุ่งนี้
ทั้งนี้ ส่งผลให้ราคาขายปลีกน้ำมันหน้าสถานีบริการน้ำมันของ ปตท.และบางจากฯ ในเขตกรุงเทพฯและปริมณฑล ซึ่งไม่รวมภาษีท้องที่ ในวันพรุ่งนี้ เป็นดังนี้ เบนซิน ออกเทน 95 ของ ปตท.อยู่ที่ 32.56 บาท/ลิตร, แก๊สโซฮอล์ 95 อยู่ที่ 25.45 บาท/ลิตร, แก๊สโซฮอล์ 91 อยู่ที่ 25.18 บาท/ลิตร, E20 อยู่ที่ 22.94 บาท/ลิตร และ E85 อยู่ที่ 18.39 บาท/ลิตร ส่วนดีเซล อยู่ที่ 24.19 บาท/ลิตร
                